CELEX: 62010CA0619
Language: el
Date: 2012-09-06 00:00:00
Title: Υπόθεση C-619/10: Απόφαση του Δικαστηρίου (πρώτο τμήμα) της 6ης Σεπτεμβρίου 2012 [αίτηση του Augstākās tiesas Senāts (Λεττονία) για την έκδοση προδικαστικής αποφάσεως] — Trade Agency Ltd κατά Seramico Investments Ltd [Δικαστική συνεργασία σε αστικές υποθέσεις — Κανονισμός (ΕΚ) 44/2001 — Εκτέλεση — Λόγοι δυνάμενοι να προβληθούν — Μη κοινοποίηση του εισαγωγικού της δίκης εγγράφου — Έλεγχος από το δικαστήριο του κράτους εκτελέσεως — Έκταση — Σημασία των πληροφοριών που περιλαμβάνονται στο πιστοποιητικό — Προσβολή της δημόσιας τάξεως — Δικαστική απόφαση στερούμενη αιτιολογίας]

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/3
            
         
      Απόφαση του Δικαστηρίου (πρώτο τμήμα) της 6ης Σεπτεμβρίου 2012 [αίτηση του Augstākās tiesas Senāts (Λεττονία) για την έκδοση προδικαστικής αποφάσεως] — Trade Agency Ltd κατά Seramico Investments Ltd
      (Υπόθεση C-619/10) (1)
      
      (Δικαστική συνεργασία σε αστικές υποθέσεις - Κανονισμός (ΕΚ) 44/2001 - Εκτέλεση - Λόγοι δυνάμενοι να προβληθούν - Μη κοινοποίηση του εισαγωγικού της δίκης εγγράφου - Έλεγχος από το δικαστήριο του κράτους εκτελέσεως - Έκταση - Σημασία των πληροφοριών που περιλαμβάνονται στο πιστοποιητικό - Προσβολή της δημόσιας τάξεως - Δικαστική απόφαση στερούμενη αιτιολογίας)
      (2012/C 331/05)
      Γλώσσα διαδικασίας: η λεττονική
      
         Αιτούν δικαστήριο
      
      Augstākās tiesas Senāts
      
         Διάδικοι στην υπόθεση της κύριας δίκης
      
      Trade Agency Ltd
      
         κατά
      
      Seramico Investments Ltd
      
         Αντικείμενο
      
      Αίτηση για έκδοση προδικαστικής αποφάσεως — Augstākās tiesas Senāts — Ερμηνεία του άρθρου 34, σημεία 1 και 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1) — Ερμηνεία του άρθρου 47 του Χάρτη θεμελιωδών δικαιωμάτων της Ευρωπαϊκής Ένωσης — Λόγοι μη αναγνωρίσεως — Δικαίωμα για δίκαιη δίκη — Εναγόμενος ο οποίος διατείνεται ότι δεν έλαβε ούτε την κοινοποίηση της ασκηθείσας αγωγής, ούτε της ερήμην εκδοθείσας αποφάσεως — Εξουσία του δικαστηρίου εκτελέσεως να εξακριβώσει την κοινοποίηση της ασκηθείσας αγωγής στον ερημοδικούντα εναγόμενο όταν η κοινοποίηση βεβαιούται με τη βεβαίωση του άρθρου 54 του κανονισμού — Απόφαση του δικαστηρίου του κράτους μέλους προελεύσεως εκδοθείσα ερήμην χωρίς εκτίμηση της βασιμότητας της αγωγής
      
         Διατακτικό
      
      
                  1)
               
               
                  Το άρθρο 34, σημείο 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, στο οποίο παραπέμπει το άρθρο 45, παράγραφος 1, του κανονισμού αυτού, σε συνδυασμό με τη δέκατη έκτη και τη δέκατη έβδομη αιτιολογική σκέψη του εν λόγω κανονισμού, έχει την έννοια ότι, όταν ο εναγόμενος ασκήσει ένδικο μέσο κατά της κηρύξεως της εκτελεστότητας εκδοθείσας στο κράτος μέλος προελεύσεως ερήμην αποφάσεως στην οποία επισυνάπτεται η βεβαίωση, ισχυριζόμενος ότι δεν του κοινοποιήθηκε το εισαγωγικό της δίκης έγγραφο, ο δικαστής του κράτους μέλους εκτελέσεως, επιληφθείς του εν λόγω ενδίκου μέσου, είναι αρμόδιος να εξακριβώσει αν οι περιλαμβανόμενες στη βεβαίωση αυτή πληροφορίες συμφωνούν με τα αποδεικτικά στοιχεία.
               
            
                  2)
               
               
                  Το άρθρο 34, σημείο 1, του κανονισμού 44/2001, στο οποίο παραπέμπει το άρθρο 45, παράγραφος 1, του κανονισμού αυτού, έχει την έννοια ότι ο δικαστής του κράτους μέλους εκτελέσεως δύναται να αρνηθεί, βάσει της ρήτρας δημόσιας τάξεως, την εκτέλεση δικαστικής αποφάσεως εκδοθείσας ερήμην με την οποία κρίθηκε επί της ουσίας η ένδικη διαφορά και η οποία δεν περιέχει καμία εκτίμηση ούτε περί του αντικειμένου ούτε περί της βάσεως της αγωγής και κανένα επιχείρημα περί της βασιμότητάς της, μόνον αν, κατόπιν σφαιρικής εκτιμήσεως της διαδικασίας και λαμβανομένου υπόψη του συνόλου των κρίσιμων περιστάσεων, κρίνει ότι η απόφαση αυτή συνιστά υπέρμετρη και επαχθή προσβολή του κατά το άρθρο 47, δεύτερο εδάφιο, του Χάρτη δικαιώματος του εναγόμενου για δίκαιη δίκη, λόγω της αδυναμίας ασκήσεως ενδίκου μέσου κατά της αποφάσεως αυτής εγκαίρως και αποτελεσματικώς.
               
            
         (1)  ΕΕ C 72 της 5.3.2011.